విద్యాసాగర్ (సంగీత దర్శకుడు)

విద్యాసాగర్ (ఆంగ్లం: Vidyasagar) భారతీయ సినీ సంగీత దర్శకుడు. ఈయన తెలుగువారే అయినా అధికంగా మలయాళం బాషాలో,, తెలుగు, తమిళ,హిందీ భాషల్లోనూ సంగీతం అందించారు. మలయాళ సినీ పరిశ్రమలో ప్రఖ్యాత సంగీత దర్శకుల్లో ఈయన ఒకరు.
బాల్యం
విద్యాసాగర్ 1962లో అమలాపురంలో జన్మించాడు. తండ్రి రామచందర్, తల్లి సూర్యకాంతం. తాత ఉపద్రష్ణ నరసింహమూర్తి బొబ్బిలి సంస్థానంలో ఆస్థాన విద్వాంసునిగా పనిచేసేవారు. తండ్రికి కూడా సంగీతంలో ప్రవేశం ఉండుట వలన మొదటగా ఆయనే గురువుగా సాధన చేసాడు. ప్రముఖ సంగీత దర్శకుడు ఏ.ఆర్.రెహమాన్తో కలసి ధనరాజ్ మాస్టర్ వద్ద గిటార్, పియానోలలో శిక్షణ పొందాడు.అక్కడి నుండి వెస్ట్రన్ మ్యూజిక్ నేర్చుకొనేటందుకు లండన్ వెళ్ళాడు.లండన్ నుండి తిరిగి వచ్చాక సినిమాలకు నేపథ్య సంగీతం అందించడం మొదలెట్టాడు.

సినిమాల్లో ప్రవేశం
ఎస్.పి.కోదండపాణి సంగీత దర్శకత్వంలో వచ్చిన శభాష్ పాపన్న సినిమాకు కోదండపాణి గారి కుమారినితో కలసి నేపథ్య సంగీతం అందించాడు. అలా అనేక మందికి ఘోస్ట్ సంగీత దర్శకునిగా దాదాపు 600 సినిమాలకు పనిచేసాడు. 16 ఏళ్ళపాటు అలా చేసాక తమిళంలో పూమనం సినిమాకు మొట్టమొదటిగా సంగీత దర్శకత్వం చేసాడు. తరువాత కృష్ణంరాజు సినిమా ధర్మతేజ, తమ్మారెడ్డి భరద్వాజ అలజడి సినిమాలకు పనిచేసాడు. తెలుగులో బ్రేక్ తెచ్చిన సినిమాగా తేనెటీగ. తదనంతర కాలంలో అనేక సినిమాల అనంతరం తెలుగులో కంటే తమిళంలోనూ మలయాళంలోనూ ఎక్కువగా అవకాశాలు రావడంతో అటువైపు ఎక్కువగా సంగీతం అందిస్తున్నాడు. తెలుగులో చిరంజీవి, తమిళంలో రజనీకాంత్ వంటి ఎందరికో సినిమాలు చేసాడు

 అవార్డులు 

+ విద్యాసాగర్ పురస్కారాల పట్టిక అవార్డులు, నామినేషన్లు Award గెలుపు నామినేషన్ఆసియానెట్ ఫిలిం అవార్డ్స్ఆసియావిజన్ అవార్డ్స్సదరన్ ఫిలింఫేర్ఘంటసాల పురస్కారంకళైమామణి పురస్కారంకేరళ రాష్ట్ర పురస్కారాలుకేరళ సినీ విమర్శకులు సంఘం పురస్కారాలుమాతృభూమి ఫిలిం అవార్డ్స్నంది పురస్కారాలుజాతీయ అవార్డులుసైమా అవార్డ్స్తమిళనాడు రాష్ట్ర పురస్కారాలువనిత ఫిలిం అవార్డ్స్విజయ్ అవార్డ్స్వోల్గా రివర్ సైడ్ ఫిలిం ఫెస్టివల్ అవార్డుమొత్తం

 ఇతడు 2004 సంవత్సరానికి స్వరాభిషేకం చిత్రానికి నంది ఉత్తమ సంగీతదర్శకులుగా సన్మానించబడ్డాడు.

జాతీయ అవార్డులు
 విద్యాసాగర్ 2005 సంవత్సరంలో స్వరాభిషేకం చిత్రానికి అందించిన సుమధుర సంగీతానికి భారత జాతీయ చలనచిత్ర పురస్కారాలు - ఉత్తమ సంగీత దర్శకుడు పురస్కారం అందుకున్నాడు.

కేరళ రాష్ట్ర అవార్డులు:
 కేరళ రాష్ట్ర ఉత్తమ సంగీత దర్శకుడు అవార్డు - 1996 - అజకీయ రావానన్
1998 - ఉత్తమ సంగీత దర్శకుడు - సమ్మర్ ఇన్ బెత్లెహెమ్
1999 - ఉత్తమ సంగీత దర్శకుడు - నిరం
 కేరళ రాష్ట్ర ఉత్తమ సంగీత దర్శకుడు అవార్డు - 1998 - ప్రణయ వర్ణంగళ్
 కేరళ రాష్ట్ర ఉత్తమ సంగీత దర్శకుడు అవార్డు - 2000 - దేవదూతన్
2002 - ఉత్తమ సంగీత దర్శకుడు - మీసమాధవన్ (తెలుగులో దొంగోడు))
2009 - ఫిలింఫేర్ అవార్డ్- ఉత్తమ సంగీత దర్శకుడు – నీలాత్తమార

తమిళ రాష్ట్ర అవార్డులు

2009 - ఫిలింఫేర్ అవార్డ్- ఉత్తమ సంగీత దర్శకుడు - కండేన్ కడలై
2007 - బెస్ట్ మ్యూజిక్ డైరెక్టర్ - మొజిహి
2001 - ఉత్తమ సంగీత దర్శకుడు - దిల్ (తెలుగులో శ్రీరామ్)
2003 - ఫిలింఫేర్ అవార్డ్- ఉత్తమ సంగీత దర్శకుడు - దూల్ (తెలుగులో వీడే)

ఇతర అవార్డులు:

 2008 ఏషియనెట్ వారి ఉత్తమ సంగీత దర్శకుడు - ముల్లా సినిమా
 2008 వనిత నిప్పన్ వారి ఉత్తమ సంగీత దర్శకుడు - ముల్లా సినిమా
 2009 అమృత టివి వారి ఉత్తమ సంగీత దర్శకుడు - నీలాత్తామారై సినిమా
 2009 సదరన్ ఫిలింఫేర్ వారి ఉత్తమ సంగీత దర్శకుడు - నీలాత్తమరై సినిమా

సంగీతం అందించిన సినిమాలు
ప్రధాన వ్యాసం: విద్యాసాగర్ డిస్కోగ్రాఫీ

మూలాలు
 https://web.archive.org/web/20130624170043/http://www.vidyasagarmusic.com/

వర్గం:తెలుగు సినిమా సంగీత దర్శకులు
వర్గం:1963 జననాలు
వర్గం:జీవిస్తున్న ప్రజలు